open-index/open-wikipedia-markdown huggingface dataset:
Kirjallisuusvuosi 1698

**Kirjallisuusvuosi 1698** käsittelee vuoden 1698 tärkeitä kirjallisuuden tapahtumia, uutisia ja julkistuksia.

## Tapahtumia

* Suuri ruotsalainen kirjahanke *[[Suecia antiqua et hodierna]]* saatiin painovaiheeseen, mutta teos toteutui aiottua pienempänä.
* Lundin yliopisto alkoi saada lakisääteisen vapaakappaleen kaikista Ruotsissa julkaistuista kirjoista.
* Raamattu julkaistiin latviaksi.

## Julkaisuja

* Madame d'Aulnoy &ndash; *Illustre fées, Contes galants et Contes nouveaux* (romaani)
* Charlotte-Rose Caumont de la Force &ndash; *Gustave Vasa, histoire de Suède* (romaani)
* Lordi Shaftesbury &ndash; *Preface to the Sermons of Dr Whichcote * 
* John Toland &ndash; *The Life of John Milton*
* Gabriel Tuderus &ndash; *Klage-Sång öfwer thet bedröfweliga tilstånd, hwarmed then Alsmächtige Gudh af sin guddomelige försyn och outransakeliga Rådz besluut wårt käre fädernesland Sweriges rijke förmedelst H.K.M. Kon. Carl den Elloftes oförmodelige doch saliga död* (arkkiveisu)
Boney Kapoor

**Achal Surinder ”Boney” Kapoor** (; s. 11. marraskuuta 1955) on intialainen elokuvatuottaja, joka työskentelee pääasiassa hindinkielisessä elokuvateollisuudessa. Hänen tuottamiinsa elokuviin kuuluvat *[[Mr. India]]* (1987), *[[Judaai (vuoden 1997 elokuva)|Judaai]]* (1997), *[[Pukar (vuoden 2000 elokuva)|Pukar]]* (2000) ja *[[No Entry]]* (2005). Hän teki ensiesiintymisensä näyttelijänä elokuvassa *[[Tu Jhoothi Main Makkaar]]* (2023).

## Yksityiselämä
Boney Kapoor on näyttelijä Anil Kapoorin ja näyttelijä Sanjay Kapoorin vanhin veli. Kapoor oli naimisissa televisio- ja elokuvatuottaja sekä yrittäjä Mona Shourie Kapoorin kanssa vuosina 1983–1996 ja heillä on kaksi lasta, poika Arjun Kapoor ja tytär Anshula Kapoor. Kapoor meni naimisiin näyttelijä Sridevin kanssa 2. kesäkuuta 1996. He saivat kaksi tytärtä, näyttelijä Janhvi Kapoorin ja näyttelijä Khushi Kapoorin. Kapoor jäi leskeksi Sridevin hukuttua hotellihuoneensa kylpyammeeseen 24. helmikuuta 2018.

## Lähteet

## Aiheesta muualla

*
Jouko Tuunainen

**Jouko Tarmo Kullervo Tuunainen** (s. 27. helmikuuta 1945 Sahalahti) on suomalainen eläköitynyt yritysjohtaja, joka on saanut kauppaneuvoksen arvonimen.

Tuunaisen äiti oli Eila Sylvia Korpela. Tuunainen avioitui 1966 erikoissairaanhoitaja Hilkka Onerva Alstelan kanssa. Hän valmistui merkonomiksi Tampereen kauppaoppilaitoksesta 1965 ja ekonomiksi Helsingin kauppakorkeakoulusta 1978 ja on suorittanut myös useita liikkeenjohdon koulutusohjelmia. Tuunainen oli Keskolla rautaryhmän palveluksessa 1966–1971, Lappeenrannan konttorin rautaosaston osastopäällikkö 1971–1973, rautaryhmän talouspäällikkö 1974–1976, rautatavaraosaston johtaja 1976–1980, keskusvaraston johtaja 1980–1983, materiaalijohtaja 1983–1986, maatalous- ja rautaryhmän johtaja 1987–1993, kenttäryhmän johtaja 1993–1995, päivittäistavararyhmän johtaja 1995–1998 ja resurssiohjauksen johtaja 1998–2001 sekä Keskon hallituksen jäsen 1983–2000. Hän oli myös *Kauppa Käy* -lehden päätoimittaja 1987–1991 ja *Elintarvikeuutiset*-lehden päätoimittaja 1995–1996. Tuunaisella on ollut työuransa aikana ja myös sen jälkeen lisäksi useita asiantuntija- ja luottamustehtäviä. Kauppaneuvoksen arvonimen hän sai 1999.

## Lähteet
Tuunainen

**Tuunainen** on sukunimi, joka on muun muassa seuraavilla suomalaisilla henkilöillä:

* Jarno Tuunainen (s. 1977), jalkapalloilija
* Jouko Tuunainen (s. 1945), yritysjohtaja, kauppaneuvos
* Kari Tuunainen (1943–2005), erityispedagogiikan professori
* Petri Tuunainen (s. 1968),  freelence-toimittaja, lauluntekijä ja kirjailija.
Bjørkelangen

**Bjørkelangen** on Norjassa Aurskog-Hølandin kunnassa sijaitseva taajama, joka on kuntansa hallinnollinen keskus. Taajaman pinta-ala on 2,9 neliökilometriä ja asukasluku 4&nbsp;084 vuonna 2022.
## Lähteet

## Aiheesta muualla
Volodymyr Rafjejenko

**Volodymyr Volodymyrovytč Rafjejenko** (; s. 25. marraskuuta 1969 Donetsk, Ukrainan SNT) on ukrainalainen kirjailija, joka tunnetaan erityisesti Itä-Ukrainan sotaa käsittelevistä romaaneista. Hänen esikoisteoksensa oli runokokoelma *Tri dnja sredi nedeli* (, ’kolme päivää keskellä viikkoa’) vuonna 1998. Rafjejenko on kotoisin Donetskista, josta hän pakeni vuonna 2014 separatistien otettua alueen hallintaansa. Vuonna 2017 hän vaihtoi kirjoituskielensä venäjästä ukrainaksi.
## Lähteet

## Aiheesta muualla
Tiesulku

**Tiesulku** on tietylle alueelle liikennöidyllä tiellä asetettu väliaikainen sulku. Tiealue voidaan sulkea väliaikaisesti jonkin yleisötapahtuman vuoksi. Tällöin tapahtuman järjestäjien on anottava tiesulkua varten lupa viranomaisilta. Kun tiealue asetetaan väliaikaisesti liikenteeltä suljetuksi, suljettu alue rajataan esteillä. Esteet voivat koostua esimerkiksi moduuleista, jotka on valmistettu nimenomaan tiesulkuja varten. Tiesulku voidaan toteuttaa myös erilaisilla aidoilla tai puomeilla.

## Katso myös
*Barrikadi

## Lähteet
Eddie Skoller

**Edward Ralf "Eddie" Skoller** (4. kesäkuuta 1944 Missouri, Yhdysvallat – 27. elokuuta 2023 Kööpenhamina, Tanska) oli tanskalainen viihdetaiteilija. Hän tuli tunnetuksi vuonna 1970 kappaleella "En enkel sang om frihed", joka oli käännös Bobby Darinin hitistä "Simple Song of Freedom". 1970-luvun alussa hän näytteli teatterissa pääosaa *[[Hair]]* ja *[[Jesus Christ Superstar (rockooppera)|Jesus Christ Superstar]]* -musikaalien sovituksissa. Myöhemmin hän muun muassa juonsi televisio-ohjelmia ja teki yhden miehen esityksiä, joissa hän yhdisti satiiria ja lauluja.

## Yksityiselämä
Skoller syntyi Yhdysvaltain Missourissa, mutta muutti nuorena Tanskaan. Hänen äitinsä oli kotoisin Ruotsista ja isä Venäjältä.

Skoller oli vuosina 1983–1990 naimisissa näyttelijä Lisbet Lundquistin (s. 1943) ja 1993–2004 laulaja Sissel Kyrkjebøn (s. 1969) kanssa. Jälkimmäisestä liitosta hänellä oli kaksi tytärtä. Yhteensä hänellä oli viisi lasta.

## Lähteet

## Aiheesta muualla
Kirjallisuusvuosi 1697

**Kirjallisuusvuosi 1697** käsittelee vuoden 1697 tärkeitä kirjallisuuden tapahtumia, uutisia ja julkistuksia.

## Tapahtumia

* 7. toukokuuta – Tukholman kuninkaanlinna Tre Kronor tuhoutui tulipalossa. Mukana paloi suuri osa kuninkaallisesta kirjastosta ja valtionarkistosta.
* Christopher Polhem perusti Ruotsin ensimmäisen teknisen koulun Tukholmaan nimellä *Laboratorium mechanicum*.
* Arkeologi Henry Maundrell löysi Nahr el-Kalbin steelat Libanonista. Niiden hieroglyfitekstit ovat Egyptin Ramses II:n ajalta ja nuolenpäätekstit Uus-Babylonian kaudelta. Lisäksi on tekstejä myöhemmiltä ajoilta.

## Julkaisuja

* Mary Astell &ndash; *A Serious Proposal to the Ladies, Part II*
* Pierre Bayle &ndash; *Dictionnaire historique et critique* (ensimmäisen osa)
* William Dampier &ndash; *A New Voyage Round the World*
* John Dryden &ndash; *Alexander's Feast; or, The Power of Musique* 
* Charles Hopkins &ndash; *Boadicea, Queen of Britain* (näytelmä)
* Barthélemy d’Herbelot &ndash; *[[Bibliothèque orientale]]* (islamia ja Lähi-itää käsittelevä tietosanakirja)
* John Locke &ndash; *A Letter to the Right Reverend Edward Ld Bishop of Worcester*
* John Locke &ndash; *Mr Locke's Reply to the Right Reverend the Lord Bishop of Worcester's Answer to his Letter*
* John Locke &ndash; *A Second Vindication of the Reasonableness of Christianity*
* Charles Perrault &ndash; *Histoires ou contes du temps passé * (suom. *[[Hanhiemon satuaarre]]*, 1954)
* Harald Vallerius &ndash; *Ruotsin kirkon koraalikirja* (vuoden 1695 virsikirjan nuotit)
* John Vanbrugh &ndash; *The Provoked Wife* (näytelmä)
* John Vanbrugh &ndash; *The Relapse* (näytelmä)
Soratie

**Soratie** on tieliikenteessä oleva tie tai tieosuus, jota ei ole asfaltoitu. Sorateiden kunnossapito on työlästä, koska sääolosuhteet vaikuttavat sorateiden kuntoon. Tien reunan reunapalle eli reunaan kasautunut maa-aines estää sadeveden virtaamista ojiin, jos reunapalletta ei poisteta riittävän usein. Reunapalle on ongelma myös asfaltoiduille teille, mutta erityisesti se on ongelma sorateille. 

## Kunnossapito toimenpiteet
Keväisin roudan sulamisen aikaan kelirikkoa estetään lisäämällä mursketta joihinkin soratien kohtiin. Roudan sulamisen aikoihin joudutaan usein asettamaan sorateille raskaan liikenteen painorajoituksia. Keväisin sorateitä huolletaan siten, että tien kaltevuus ja pinta tasoitetaan ja samalla tielle laitetaan suolaa kesäisen hiekan pölyämisen vähentämiseksi. Pölyämisen ehkäisytoimenpiteitä tehdään monesti myös kesällä. Runsaat sateet aiheuttavat sorateiden kuoppaisuutta, minkä vuoksi sorateitä pitää tasoittaa myös kesällä. Tasoitukset tehdään aina aikana, jolloin tie on jotakuinkin kostea. Muita kesäisiä huoltotoimenpiteitä ovat tienvarsien niitto, vesakoiden poisto, ojitukset ja rumpujen uusimiset. Syksyisin soratiet valmistetaan talveen siten, että niiden kaltevuutta tasoitetaan ja joskus tien pintaan lisätään mursketta. Talvella lumien aurauksen ja liukkauden suhteen soratiet ovat talvihuoltoluokissa II tai III.

## Lähteet
Jari Saario

**Jari Saario** (s. 26. maaliskuuta 1972 Rauma) on Atlantin valtameren kahdesti soutamalla ylittänyt suomalainen palomies.

## Soutajana
Saario souti kesällä 2019 Kööpenhaminasta Helsinkiin yhdeksässä viikossa. Tuolloin hänellä oli käytössä viikinkimallinen vanerivene Arctic Blue. Aiemmin hän souti pikkuveneellä neljä kertaa Helsingin ja Tallinnan välillä.

### Atlantin ylitys
Saario lähti ensimmäiselle ylitykselle 23. tammikuuta 2023 Gran Canarialta ja saapui 28. maaliskuuta Karibianmerellä sijaitsevalle Antigualle. Paluumatkalle hän lähti kesäkuussa Kanadasta. Aluksi hän saapui Skotlantiin ja jatkoi sieltä Kaledonian kanavan läpi Pohjanmerelle. Sieltä Saarion vene siirrettiin Lontoon kupeeseen korjattavaksi, josta Saario jatkoi Saksaan. Hän päätti soututempauksensa Cuxhavenin satamaan Saksaan 10. lokakuuta 2023. Saarion käyttämä erikoisvalmisteinen vene maksoi noin 100&nbsp;000&nbsp;euroa.

Saario on saanut tempauksellaan huomiota sosiaalisessa mediassa. Ilta-Sanomien sponsoroimasta soudusta kertoivat muutkin Sanoman lehdet.

### Horn to Hope
Saario lähti 11. marraskuuta 2025 soutamaan Clayton-veneellään Chilestä Etelä-Afrikan Kapkaupunkiin. Hän on kertomansa mukaan ensimmäinen yksin soutuveneellä Etelä-Amerikan eteläisimmän kärjen Kap Hornin ohittanut henkilö. Soutumatkan pituus oli tarkoitus olla 8&nbsp;000 kilometriä, sen oli määrä kestää 3–4 kuukautta ja budjetti oli noin 450&nbsp;000 euroa.

Saarion vene vaurioitui ja hän joutui hälyttämään apua 9. tammikuuta 2026. Hänet pelastettiin sunnuntaina 11. tammikuuta 2026 noin kello 2.30 Suomen aikaa kauppa-alus *Cymona Eagleen*.

## Julkisuudessa
Saario osallistui Tanssii tähtien kanssa -ohjelmaan Pernilla Böckermanin kanssa. Böckerman kertoo Saarion olevan hänen isänsä hyvä ystävä ja olleen hänelle ikään kuin isähahmo. Böckerman ja Saario esittivät ohjelmassa tanssin Anssi Heikkilän kanssa.

Soututempauksen ansiosta Saario sai kutsun vuoden 2023 Linnan juhliin.

## Yksityiselämä
Saario on ollut naimisissa vaimonsa Heidin kanssa yli 20 vuotta. Pariskunnalla on kaksi tytärtä. Saario on työskennellyt Länsi-Uudenmaan pelastuslaitoksella. Aikaisemmin hän on työskennellyt pelastussukeltajana.

## Lähteet

## Kirjallisuutta
*  Annika Hyvönen, *Jari Saario – soutaja*,  WSOY 2024 

## Aiheesta muualla
* Instagram
* Soutamisen liveseuranta The Atlantic Row Tour
* Marinetraffic.com
* Liveseuranta Marinetraffic.com
Tour de l'Avenir

**Tour de l'Avenir** on Ranskassa vuodesta 1961 asti vuosittain ajettava maantiepyöräilyn etappikilpailu. Kilpailu on eräänlainen nuorten pyöräilijöiden versio Ranskan ympäriajosta. Kilpailijoiden tulee olla 19–23-vuotiaita ja ammattilaistallien sijaan kilpailu käydään maajoukkueiden välillä. Vuosina 1981–2007 mukana olivat myös ammattilaistallit. Kilpailun nimi on ranskasta suomeksi käännettynä *Tulevaisuuden ympäriajo*, sillä kilpailussa menestyvien arvellaan olevan tulevaisuuden huippupyöräilijöitä. Monet Tour de l'Avenirin voittajista ovatkin myöhemmin voittaneet Ranskan ympäriajon. Näihin ajajiin lukeutuvat monet lajin huiput kuten Felice Gimondi, Joop Zoetemelk, Greg LeMond, Miguel Induráin, Laurent Fignon, Egan Bernal ja Tadej Pogačar. Viime vuosina kilpailussa on ollut yleensä 8–10 etappia, joista vähintään yksi on ollut aika-ajo. Reitin kokonaispituus on ollut viime aikoina noin 1&nbsp;000&nbsp;kilometriä.

Kilpailun perusti vuonna 1961 L'Équipe-lehden toimittaja Jacques Marchand, jonka tarkoitus oli perustaa kilpailu joka houkuttelisi pyörälijöitä Neuvostoliitosta ja muista itäblokin maista osallistumaan Ranskan ympäriajoon. Vuoteen 1967 asti kilpailua ajettiin samoina päivinä kuin Ranskan ympäriajoa ja kilpailujen reitit olivat osittain samoja, mutta Tour de l'Avenirissa lyhennettyinä. Vuonna 1968 kilpailu siirrettiin omalle paikalleen syksyyn. Kilpailu nimeksi tuli Grand Prix de l'Avenir vuonna 1970, ja Trophée Peugeot de l'Avenir vuosina 1972–1979. Vuosina 1986–1990 kilpailun nimi oli Tour de la Communauté Européenne, kun sen sponsorina toimi Euroopan talousyhteisö ja Euroopan parlamentti. Vuoteen 1980 asti kilpailu oli ainoastaan amatööritason kilpailijoille, kunnes vuonna 1981 kilpailusta tuli ammattilaisten kilpailu ja siihen sai osallistua myös ammattilaistalleja. Vuonna 1992 kilpailun yläikärajaksi tuli 25 vuotta. Vuodesta 2007 alkaen kilpailu on ollut 19–23-vuotiaille ja se on kuulunut osaksi UCI U23 Nations' Cup -kilpailusarjaa. Vuodesta 2008 alkaen kilpailua on jälleen käyty maajoukkueittain.

## Voittajat
Lähde: *Procyclingstats*

## Lähteet

## Aiheesta muualla
* Viralliset kotisivut
Simon Kyreneläinen

**Simon Kyreneläinen** () oli mies, jonka roomalaiset pakottivat kaikkien kolmen synoptisen evankeliumin mukaan kantamaan Jeesus Nasaretilaisen ristiä, kun Jeesus vietiin ristiinnaulittavaksi. Johanneksen evankeliumissa Simonia ei mainita, vaan sen mukaan Jeesus kantaa itse ristinsä. 

## Aiheesta muualla
Satamarock

**Satamarock** (viralliselta nimeltään Himangan Satamarock) on heinäkuun toisena lauantaina järjestettävä musiikkifestivaali Kalajoen Himangalla.

Satamarock järjestettiin ensimmäisen kerran heinäkuussa 2023. Taustahahmoina tapahtumalle toimivat himankalaistaustaiset Jere Rönkkö, Mika Hakkarainen ja Lasse Joensuu. Pääesiintyjinä ensimmäisen vuoden tapahtumassa olivat Uniklubi ja Hausmylly. Tapahtumaan myytiin noin 1300 lippua, järjestäjien yleisötavoitteen ollessa 700-800 myytyä lippua. Satamarock sai laajasti huomiota Keski-Pohjanmaan alueen paikallismedioissa, sekä valtakunnallisesti Tiktokissa, jossa tapahtumaan liittyvillä videoilla oli elokuussa 2023 yli miljoona näyttökertaa.

Heinäkuussa 2024 Satamarock-tapahtuma järjestettiin toista kertaa. Pääesiintyjinä tapahtumassa nähtiin Dingo, Virve Rosti, Freeman & Menneisyyden Vangit, ja HesaÄijä. Tapahtuman yleisömäärä lähes tuplaantui ensimmäisestä vuodesta, ja kokonaismäärä myydyille lipuille oli yli 2200 kappaletta. Tapahtuma oli loppuunmyyty.

Kolmas Satamarock-tapahtuma julkistettiin marraskuussa 2024. Se järjestettiin lauantaina 12. heinäkuuta 2025, ja pääesiintyjiksi oli ilmoitettu Yö-yhtye sekä Miljoonasade. Tapahtuman järjestäjät ilmoittivat yleisömäärän kasvaneen yli 2500 henkeen, ja yleisesti tapahtuman nostaneen tasoaan merkittävästi edellisvuodesta.  Esiintyjät, kuten JP Leppäluoto ja Indica kuvailivat Satamarockin tapahtumapaikkaa yhdeksi Suomen tunnelmallisimmista festarimiljööistä. 

Satamarock järjestetään samana viikonloppuna, kuin perinteikkäät Raumankarin Markkinat, joissa vierailee vuosittain useita satoja ihmisiä Himangan lähikunnista.

## Lähteet
5-etyyli-2-metyylipyridiini

**5-etyyli-2-metyylipyridiini** (C8H11N) on pyridiinijohdannaisiin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa 5-etyyli-2-metyylipyridiini on väritöntä ja pistävänhajuista nestettä. Yhdiste liukenee hieman veteen ja hyvin useisiin orgaanisiin liuottimiin kuten etanoliin, asetoniin ja bentseeniin. Aineen alkyyliryhmät voidaan hapettaa typpihapolla karboksyyliryhmiksi. 

5-etyyli-2-metyylipyridiiniä valmistetaan paraldehydin ja ammoniakin reaktiolla 230°C:n lämpötilassa. Katalyyttinä käytetään ammoniumsuoloja tai etikkahappoa. Reaktiossa muodostuu sivutuotteina muita alkyylipyridiinejä.
:

5-etyyli-2-metyylipyridiiniä käytetään muun muassa 2,5-pyridiinidikarboksyylihapon, nikotiinihapon, 2-metyyli-5-vinyylipyridiinin ja maatalouskemikaalien valmistamiseen.

## Lähteet

## Aiheesta muualla
* 
* PubChem: 5-Ethyl-2-methylpyridine 
* Human Metabolome Database (HMDB): 5-Ethyl-2-methylpyridine 
* Food Component Database (FooDB): 5-Ethyl-2-methylpyridine
Varigin lento 967

**Varigin lento 967** oli kansainvälinen rahtilento Naritan kansainväliseltä lentoasemalta Japanista Tyynenmeren yli Los Angelesin kansainväliselle lentoasemalle Yhdysvaltoihin välilaskupaikalleen. Lennon oli tarkoitus jatkaa sieltä Limaan ja sieltä Rio de Janeiroon. Lähdettyään Japanista lento kuitenkin katosi Tyynenmeren yllä. Konetta ei ole löydetty.

## Taustaa

Lennolla 967 oli mukana kuusi miehistön jäsentä: kapteeni, perämies, kaksi alempaa perämiestä sekä kaksi lentomekaanikkoa. Kapteeni Gilberto Araújo da Silva oli aiemmin tunnettu pakkolaskustaan tulipalon takia Pariisissa vuonna 1973. Tässä onnettomuudessa 123 ihmistä menetti henkensä.

Lennolla oli mukana 50 japanilais-brasilialaisen taiteilijan Manabu Maben maalausta, joiden yhteisarvon arvioidaan olleen noin miljoona dollaria.

## Katoaminen

Kone nousi Naritan kansainväliseltä lentoasemalta kello 20.23 paikallista aikaa. Kone teki rutiini-ilmoituksen kello 20.45, ja seuraavaa odotettiin kello 21.23. Ilmoitusta ei kuitenkaan tullut. Tämän jälkeen lennonjohto yritti tunnin verran ottaa yhteyttä koneeseen tuloksetta, ennen kuin ilmoittivat asiasta eteenpäin. Konetta etsittiin kahdeksan päivän ajan ilma- ja merivoimien avulla turhaan.

Onnettomuudesta esitettiin useita salaliittoteorioita liittyen lennon rahtina olleisiin maalauksiin tai Neuvostoliiton ja Yhdysvaltojen väliseen hävittäjäpolitiikkaan. Tutkinnan mukaan todennäköinen syy onnettomuudelle on kuitenkin äkillinen paineen menetys ohjaamossa.

## Lähteet
Novodnistrovsk

**Novodnistrovsk** () on kaupunki Ukrainan Tšernivtsin alueen Dnistrovskin piirissä. Novodnistrovsk sijaitsee Dnestrjoen () varrella, 150 kilometriä aluekeskus Tšernivtsistä itään. 

Ukrainan tilastokeskus arvioi kaupungin väkiluvuksi 10&nbsp;463 (2022). Vuonna 2001 siellä oli 10&nbsp;344 asukasta, joista etnisesti ukrainalaisten väestöosuus oli 87,13 prosenttia, venäläisten 10,19 prosenttia ja moldovalaisten 0,95 prosenttia. Lisäksi oli moneen muuhun etniseen ryhmään kuuluvia asukkaita. Vuonna 1990 paikkakunnalla oli noin 10&nbsp;800 asukasta. 

Tammikuun keskilämpötila on −5,0 ja heinäkuun +19,3 celsiusastetta. Keskimääräinen vuosisademäärä on 624 millimetriä.

Paikkakunnan historia alkaa vuodesta 1973, jolloin Dnestrjokeen rakennettavien Dnestrin vesivoimalaitoksen ja Dnestrin tekojärven vuoksi päätettiin perustaa työläisten asuinalue. Kaupunkityyppisen taajaman aseman se sai vuonna 1975, ja kaupungin aseman 1993.

Novodnistrovsk on Ukrainan kesän 2020 aluehallintouudistuksen jälkeen kuulunut Dnistrovskin piiriin. Sitä ennen paikkakunta oli aluksi (nykyään jo entisen) Sokyrjanyn piirin taajama tai kaupunki ja sitten 2000–2020 Tšernivtsin alueen alainen kaupunki.

## Lähteet

## Aiheesta muualla
Saint Aulaye-Puymangou

**Saint Aulaye-Puymangou** on kunta Lounais-Ranskassa Dordognen departementissa Uuden-Akvitanian alueella. Se sijaitsee Dronne-joen varrella, noin 55 kilometriä Périgueux’n kaupungista länteen.

Kunta muodostettiin 1. tammikuuta 2016, jolloin kaksi kuntaa Puymangou ja Saint-Aulaye yhdistyivät.

Saint-Aulaye on vuonna 1288 rakennettu bastide. Kylän reunalla on linna Château de Saint-Aulaye, joka on rakennettu 1200-luvulla. Linnaan tehtiin muutostöitä 1800-luvulla ja nykyään se toimii kaupungintalona. Kylän reunalla on myös 1000-luvulta peräisin oleva romaaninen Sainte-Eulalien kirkko. Keskustan lähellä on 1000-luvulta peräisin oleva vanha silta, joka ylittää pienen Rizonne-joen. 

Puymangoun kylässä oleva linna Château de Puymangou on rakennettu 1400-luvulla ja laajennettu 1600-luvulla. Linna oli pitkään hylättynä, ja se kunnostettiin vuosina 1988–2009. Nykyään se tarjoaa majoituspalveluita.


Tiedosto:St-Aulaye 24 Château 2013.jpg|Château de Saint-Aulaye
Tiedosto:St-Aulaye 24 Église façade 2013.jpg|Sainte-Eulalien kirkko
Tiedosto:Pontstaulaye.JPG|Rizonne-joen ylittävä vanha silta
Tiedosto:Chateau-de-Puymangou.jpg|Château de Puymangou


## Lähteet

## Aiheesta muualla
Kirjallisuusvuosi 1696

**Kirjallisuusvuosi 1696** käsittelee vuoden 1696 tärkeitä kirjallisuuden tapahtumia, uutisia ja julkistuksia.

## Tapahtumia
* Puolan kieli määrättiin Puola-Liettuan ainoaksi viralliseksi kieleksi, ja liettuan ja ruteenin kielet syrjäytettiin.

## Julkaisuja

* Mary Astell &ndash; *Proposal To The Ladies For the Advancement of their True and greatest Interest*
* Nicholas Brady & Nahum Tate &ndash; *New Version of the Psalms of David* (runokokoelma)
* Johan Georg Gichtell &ndash; *Theosophia Practica*
* Guillaume de l’Hôpital &ndash; *Analyse des infiniment petits pour l'intelligence des lignes courbes* (differentiaalilaskennan oppikirja, jossa esitettiin myös L’Hôpitalin sääntö)
* Delarivier Manley &ndash; *The Lost Lover, or The Jealous Husband* (näytelmä)
* John Toland &ndash; *Christianity not mysterious* (valistusteologiaa)
* John Vanbrugh &ndash; *The Relapse, or Virtue in Danger* (näytelmä)
Kirjallisuusvuosi 1656

**Kirjallisuusvuosi 1656** käsittelee vuoden 1656 tärkeitä kirjallisuuden tapahtumia, uutisia ja julkistuksia.

## Tapahtumia

* 25. huhtikuuta – Lontoon valtioneuvosto otti tehtäväkseen yksittäisten kirjojen sensuurin ja määräsi Lontoon kaupungin pormestarin Robert Tichbornen polttamaan teoksen nimeltä *Sportive Wit, or the Muses' Merriment*, koska se sisälsi "skandaalinomaisia, irstailevia, rivouksia herättäviä ja rienaavia asioita".
* 9. toukokuuta – Britannian valtioneuvosto määrää *Choice Drollery, Songs, and Sonnets* -teoksen tuhottavaksi.
* toukokuu – William Davenantin "ensimmäinen englantilainen ooppera", *Rodoksen piiritys, osa I*, esitetään yksityisteatterissa hänen kotonaan Rutland Housessa Lontoon Cityssä. Siihen sisältyy innovatiivinen maalattujen kulissien käyttö ja Englannin ensimmäisen ammattinäyttelijän, rouva Colemanin esiintyminen Ianthen roolissa.
* 27. heinäkuuta – Baruch Spinoza suljetaan Amsterdamin juutalaisen uskonnollisen yhteisön ulkopuolelle.
* 12. marraskuuta – John Milton menee naimisiin Katherine Woodcockin kanssa St Mary Aldermanburyssa Lontoossa.
* tuntematon päivämäärä – kaksi Lontoossa tänä vuonna julkaistua vanhojen näytelmien näytelmäkirjaa, *The Careless Shepherdess* ja *The Old Law*, sisältävät ensimmäiset "näytelmäluettelot" tai luettelot julkaistuista näytelmistä, joita on koskaan julkaistu Englannissa.

## Julkaisuja

### Proosa

* Cyrano de Bergerac – *Comical History of the States and Empires of the Moon*
* *[[Margaret Cavendish]]*
** *A True Relation of my Birth, Breeding, and Life*
** *Nature's Pictures*
* James Harrington – *The Commonwealth of Oceana*
* Thomas Hobbes – *Questions concerning Liberty, Necessity and Chance*
* Michael Maier – *Themis aurea: the Laws of the Fraternity of the Rosie Crosse* (ensimmäinen englanninkielinen käännös)
* Adam Olearius – *Vermehrte Newe Beschreibung Der Muscowitischen und Persischen Reyse So durch gelegenheit einer Holsteinischen Gesandtschaft an den Russischen Zaar und König in Persien geschehen*
* Blaise Pascal – *Lettres provinciales*

### Draama

* Thomas Goffe
** *Three Excellent Tragedies*
** *The Careless Shepherdess*
* Thomas Middleton, William Rowley ja Philip Massinger – *The Old Law*

### Runous

* Pierre Corneille – *L'Imitation de Jésus-Christ*
* Abraham Cowley – *The Miscellanies*
* William Davenant – *Wit and Drollery: Jovial Poems*
* Andreas Gryphius – *Kirchhofsgedanken*

## Kuolleet

* tuntematon päivämäärä Thomas Gage – englantilainen dominikaanimunkki ja kirjailija

## Lähteet
Kirjallisuusvuosi 1692

**Kirjallisuusvuosi 1692** käsittelee vuoden 1692 tärkeitä kirjallisuuden tapahtumia, uutisia ja julkistuksia.

## Tapahtumia
* Ranskan kansalliskirjasto avautui yleisön käytettäväksi.
* Wienin kuvataideakatemia perustettiin.

## Julkaisuja

* Matsuo Bashō &ndash; *Heikan no setsu*
* Johan Flachsenius &ndash; *Algebrae compendium*
* John Locke &ndash; *A Third Letter for Toleration*
* John Ray &ndash; *Miscellaneous Discourses concerning the Dissolution and Changes of the World*
Yhdysvaltain avoin tennisturnaus 2023 – miesten kaksinpeli

Carlos Alcaraz on turnauksen puolustava mestari. Novak Đoković voitti uransa 24. grand-slam turnauksen.

## Sijoitetut pelaajat


# Carlos Alcaraz *(välierät)*
# **[[Novak Đoković]] (mestari)**
# Daniil Medvedev *(loppuottelu)*
# Holger Rune *(1. kierros)*
# Casper Ruud *(2. kierros)*
# Jannik Sinner *(4. kierros)*
# Stéfanos Tsitsipás *(2. kierros)*
# Andrei Rubljov *(puolivälierät)*
# Taylor Fritz *(puolivälierät)*
# Frances Tiafoe *(puolivälierät)*
# Karen Hatšanov *(1. kierros)*
# Alexander Zverev *(puolivälierät)*
# Alex de Minaur *(4. kierros)*
# Tommy Paul *(4. kierros)*
# Félix Auger-Aliassime *(1. kierros)*
# Cameron Norrie *(3. kierros)*
# Hubert Hurkacz *(2. kierros)*
# Lorenzo Musetti *(1. kierros)*
# Grigor Dimitrov *(3. kierros)*
# Francisco Cerúndolo *(2. kierros)*
# Alejandro Davidovich Fokina *(3. kierros)*
# Adrian Mannarino *(3. kierros)*
# Nicolás Jarry *(3. kierros)*
# Tallon Griekspoor *(1. kierros)*
# Aleksandr Bublik *(1. kierros)*
# Dan Evans *(3. kierros)*
# Borna Ćorić *(1. kierros)*
# Christopher Eubanks *(2. kierros)*
# Ugo Humbert *(1. kierros)*
# Tomás Martín Etcheverry *(2. kierros)*
# Sebastian Korda *(1. kierros)*
# Laslo Djere *(3. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8

## Lähteet
* Main Draw
Kirjallisuusvuosi 1695

**Kirjallisuusvuosi 1695** käsittelee vuoden 1695 tärkeitä kirjallisuuden tapahtumia, uutisia ja julkistuksia.

## Tapahtumia
* Ennakkosensuuri lakkautettiin Englannissa. 

## Julkaisuja

* Mary Astell &ndash; *Reasonableness of Christianity as delivered in the Scriptures*
* Nicolas Boileau &ndash; *Épîtres *
* Wu Chucain & Wu Diaohou &ndash; *Guwen guanzhi* (古文觀止, kiinalaisen proosan antologia)
* John Locke &ndash; *Letter concerning Toleration*
* Jesper Swedberg &ndash; *Den svenska psalmboken* (uusi virsikirja)
TUL Cup 2023

**TUL Cup 2023** oli 80. kerran järjestetty Suomen Työväen Urheiluliiton jalkapallomestaruuskilpailu. Mestaruuden voitti Tampereen Pallo-Veikot.

## Ottelut
### 1. kierros

### Välierät

### Loppuottelu

## Lähteet
Yhdysvaltain avoin tennisturnaus 2023 – naisten kaksinpeli

Iga Świątek oli turnauksen puolustava mestari. Cori Gauff voitti uransa ensimmäisen grand slam -turnauksen.

## Sijoitetut pelaajat


# Iga Świątek *(4. kierros)*
# Aryna Sabalenka *(loppuottelu)*
# Jessica Pegula *(4. kierros)*
# Jelena Rybakina *(3. kierros)*
# Ons Jabeur *(4. kierros)*
# **[[Cori Gauff]] (mestari)**
# Caroline Garcia *(1. kierros)*
# María Sákkari *(1. kierros)*
# Markéta Vondroušová *(puolivälierät)*
# Karolína Muchová *(välierät)*
# Petra Kvitová *(2. kierros)*
# Barbora Krejčíková *(1. kierros)*
# Darja Kasatkina *(4. kierros)*
# Ljudmila Samsonova *(3. kierros)*
# Belinda Bencic *(4. kierros)*
# Veronika Kudermetova *(1. kierros)*
# Madison Keys *(välierät)*
# Viktoryja Azaranka *(2. kierros)*
# Beatriz Haddad Maia *(2. kierros)*
# Jeļena Ostapenko *(puolivälierät)*
# Donna Vekić *(1. kierros)*
# Jekaterina Aleksandrova *(3. kierros)*
# Zheng Qinwen *(puolivälierät)*
# Magda Linette *(2. kierros)*
# Karolína Plíšková *(2. kierros)*
# Elina Svitolina *(3. kierros)*
# Anastasija Potapova *(1. kierros)*
# Anhelina Kalinina *(1. kierros)*
# Elisabetta Cocciaretto *(1. kierros)*
# Sorana Cîrstea *(puolivälierät)*
# Marie Bouzková *(3. kierros)*
# Elise Mertens *(3. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8

## Lähteet
* Main Draw
Kivilammen jätinkirkko

**Kivilammen jätinkirkko** on Oulussa Kivilammen länsipuolella sijaitseva jätinkirkko. Se on matalan kankaan laella. Jätinkirkon sisäala on noin 20 x 25 metriä. Kangas, jolla jätinkirkko sijaitsee, on varsin kivikkoinen, mutta sammalen ja puuston peittämä jätinkirkon valli erottuu maastosta pääosin suhteellisen selvästi, jätinkirkon länsipää vallia heikommin. Vallin sisälle tehdystä koekuopasta on löytynyt palanutta kiveä, likamaata ja kvartsi-iskos. Paikkaa on tutkittu vuonna 2015. 

## Lähteet
Mala Vyska

**Mala Vyska** (, vuosina 1769–1863 nimellä **Kudaševe** () on kaupunki Ukrainan Kirovohradin alueen Novoukrajinkan piirissä. Mala Vyska sijaitsee Etelä-Bugin vesistöön kuuluvan Mala Vys -sivujoen varrella, 60 kilometriä aluekeskus Kropyvnytskyista länsiluoteeseen. Joen ja kaupungin nimessä esiintyvä Vys tarkoittaa vanhan slaavin kielessä vettä. Kaupungissa toimii Vyskan rautatieasema.

Tammikuun keskilämpötila -5,8 °C ja heinäkuun +20,2 °C. Keskimääräinen vuosisademäärä 400 millimetriä.
 
Paikkakunnan asutus on yhden lähteen mukaan perustettu 1700-luvun ensimmäisellä puoliskolla. Toisaalta myös vuotta 1752 pidetään perustamisajankohtana, sillä silloin nykyisen Moldovan alueelta siirtyi väestöä paikkakunnalle. Venäjän keisarikunnan aikana Katariina II lahjoitti seudun maat vuonna 1768 prinsessa Kudaševalle, joka nimesi asutuksen 1769 nimensä mukaan. Vuonna 1863 aatelismies Ulašyn hankki tilan ja noin 200 kymmenystä maata itselleen ja nimesi paikkakunnan Mala Vyskaksi. Kaupungin aseman asutus sai vuonna 1957.

Ukrainan tilastokeskus arvio kaupungin väkiluvuksi 9&nbsp;960 asukasta (1.1.2022). Vuonna 2001 asukkaita oli 13&nbsp;132 (etniseltä taustaltaan enimmäkseen ukrainalaisia) ja 1990 noin 14&nbsp;900. 

Mala Vyska oli aiemmin piirikeskus, mutta kesän 2020 aluehallinnollisessa uudistuksessa piirien lukumäärää supistettiin merkittävästi. Tällöin Mala Vyskasta piireineen tuli osa Novoukrajinkan piiriä.


Центр Малої Виски.jpg|Puistomainen katu kaupungin keskustassa.
Будинок Культури ДК.jpg|Kulttuuritaloa.


## Lähteet

## Aiheesta muualla
Novomyrhorod

** Novomyrhorod** () on kaupunki Ukrainan Kirovohradin alueen Novoukrajinkan piirissä. Novomyrhorod sijaitsee Etelä-Bugin vesistöön kuuluvan Velyka Vys -joen varrella, 80 kilometriä aluekeskus Kropyvnytskyista luoteeseen. Kaupungin itäosassa on rautatieasema.

Tammikuun keskilämpötila on -5,8 °C ja heinäkuun +20,2 °C. Keskimääräinen vuosisademäärä 450–470 millimetriä.

Nykyisen asutuksen perustivat vuonna 1740 Zaporižžjan kasakat jo pronssiajalla käytetyn asuinpaikan kohdalle. Vuonna 1552 kasakkoihin kuuluvat Myrhorodin rykmentin joukot muodostivat **Novy Myrhorod**in kylän, jonne siirtyi Myrhorodista runsaasti siviiliväestöä. Vuosina 1752-1764 paikkakunta toimi tukikohtana ja hallinnollisena keskuksena keisarinna Elisabetin käskystä perustetun Uuden-Serbian (eli Novoserbia) alueelle. 1753 asutuskeskus suojattiin maavalleilla. Vuodesta 1797 lähtien paikkakunta oli Uuden Venäjän kuvernementin kihlakunnan kaupunki. Vuodesta 1803 siitä tuli osa Hersonin kuvernementtia, ja esimerkiksi vuoden 1897 väestönlaskennassa kaupungin väkiluvuksi kirjattiin 9&nbsp;364. Ukrainan neuvostotasavallassa sille myönnettiin kaupungin asema vuonna 1960,  kun siihen oli edellisenä vuonna yhdistetty Zlatopilin kaupunki ja Vynohradivkan ja Katerynivkan kylät.

Ukrainan tilastokeskus arvio kaupungin väkiluvuksi 10&nbsp;715 asukasta (1.1.2022). Vuonna 2001 asukkaita oli 13&nbsp;220. Heistä etnisesti ukrainalaisia oli valtaosa (yli 95 prosenttia), venäläisiä oli noin 3 prosenttia ja armenialaisia 0,15 prosenttia. ja 1990 asukkaita oli noin 16&nbsp;200. 

Novomyrhorod oli aiemmin Novomyrhorodin piirin keskus. Kesän 2020 aluehallinnollisessa uudistuksessa piirien lukumäärää supistettiin merkittävästi ja Novomyrhorod piireineen liitettiin osaksi Novoukrajinkan piiriä.

Paikkakunnan arkkitehtonisista kohteista tunnetuin on Pyhän Elian kirkko (1786). 

Центр міста - panoramio.jpg|Kaupungin keskustaa.
Свято-Іллінська церква 2018.jpg|Pyhän Elian kirkko (1786).
Залізничний вокзал в Новомиргороді.jpg|Novomyrhorodin rautatieasema.


## Lähteet

## Aiheesta muualla
Kirjallisuusvuosi 1691

**Kirjallisuusvuosi 1691** käsittelee vuoden 1691 tärkeitä kirjallisuuden tapahtumia, uutisia ja julkistuksia.

## Tapahtumia
* Englantilainen seikkailija William Dampier palasi Aasian-matkaltaan pennittömänä mutta mukanaan päiväkirjansa. Dampierin matkakertomukset julkaistiin vuonna 1697 nimellä *A New Voyage Round the World*. Dampier oli erinomainen havaintojen tekijä sekä ilmatieteellisten ja hydrografisten seikkojen tuntija. Hän piirsi taitavasti karttoja.

## Julkaisuja
* Jakob Arrhenius &ndash; *Psalmeprofwer* (virsirunoja)
* Matsuo Bashō &ndash; *Saga nikki*
* Matsuo Bashō &ndash; *Bashō no utsusu kotoba*
* Charles Perrault &ndash; *La Marquise de Salusses ou la Patience de Griselidis* (runoelma)
* John Ray &ndash; *The Wisdom of God manifested in the Works of the Creation*
* Jean Racine &ndash; *Athalie* (näytelmä)
* François Pierre de La Varenne &ndash; Le Cuisinier royal et bourgois (keittokirja)
Loimaan uimahalli

**Loimaan** **virkistysuimala** **Vesihovi** on Loimaalla Hirvihovin liikuntakeskuksen yhteydessä sijaitseva uimahalli. Uimahallissa on iso uima-allas, vesiliukumäellä varustettu monitoimiallas, ulkoallas sekä pienten lasten allas.

Uimahallissa on ohjattuja vesijumpparyhmiä sekä vauva- ja perheuintiryhmiä. Uimahallin yhteydessä on myös kahvila.

## Lähteet
Niari

**Niari** on yksi Kongon tasavallan kymmenestä alueesta. Se sijaitsee valtion eteläosassa ja rajoittuu Lekumuun, Bouenzaan ja Kouilouun. Niarin pinta-ala on 24 km² ja väkiluku 239 657 vuonna 2007.

## Lähteet
Plateaux (Kongo)

**Plateaux** on yksi Kongon tasavallan kymmenestä alueesta. Alue sijaitsee suunnilleen maan keskiosassa ja sen pääkaupunki on Djambala. Plateauxin väkiluku oli 174 591 vuonna 2007.

## Lähteet
Laboratoriolasi

**Laboratoriolasi** tarkoittaa kemiallisissa ja biologisissa laboratorioissa käytettäviä lasiastioita kuten koeputkia, pipettejä, mittalaseja, petrimaljoja sekä muita lasista tehtyjä välineitä, kuten nesteitä ja kaasuja johtavia putkia ja sekoitussauvoja.

Laboratoriolasi on koostumukseltaan erilaista kuin tavallisiin astioihin tai pakkauksiin käytettävä lasi. Perinteiset lasin ainesosat – kvartsihiekka (SiO2), potaska (NaO2) ja kalkki (CaO) – muodostavat noin 85 prosenttia laboratoriolasista, ja loppu 15 prosenttia sisältää boorioksidia, alumiinioksidia sekä pieniä määriä rautaoksidia, magnesiumoksidia ja klooria. Lasia kutsutaan borosilikaattilasiksi. Vielä paremmin lämpöä kestää *kvartsilasi*, jonka pääraaka-aine on vuorikristalli.

Laboratoriolasi valmistetaan puhaltamalla, mutta lähtökohtana ei ole vapaa lasimassa vaan borosilikaattilasista valmistetut lasiputket. Laboratoriolasin puhaltamossa ei siksi ole suuria lasiuuneja, vaan lasiputket kuumennetaan työstöä varten pienehköllä kaasulampulla.

Kirkas, kestävä ja kuumuutta sietävä lasi on vakiintunut laboratoriovälineiden materiaaliksi 1800-luvulta lähtien, jolloin sen kehitykseen vaikuttivat muun muassa koeputken keksinyt ruotsalaiskemisti Jöns Jacob Berzelius ja sähkökemian pioneeri, englantilainen Michael Faraday.

## Katso myös
*Pyrex

## Lähteet
Intel Extreme Masters

**Intel Extreme Masters** (**IEM**) on vanhin edelleen järjestettävä elektronisen urheilun turnaus, jota järjestää ESL. Turnaus järjestetään eri puolilla maailmaa peleissä *[[League of Legends]]*, *[[Counter-Strike (pelisarja)|Counter-Strike]]*, *[[StarCraft (pelisarja)|StarCraft II]]*, *[[Hearthstone]]* ja *[[Quake Live]]*, jotka vaihtelevat vuosittain.

Turnauksia käy katsomassa satojatuhansia ihmisiä paikanpäällä, mutta netin välityksellä turnauksia voi seurata samanaikaisesti miljoonia ihmisiä.

## Historia
Turnauksen konsepti kehitettiin vuonna 2006, jolloin tapahtuma alkoi levitä Euroopan ulkopuolelle. Erityisesti Pohjois-Amerikkaan se levisi nopeasti. Tapahtuman suosion levitessä Intel päätti tarjota tapahtumalle taloudellista tukea.

Turnauksen ensimmäinen kausi järjestettiin perustamisen yhteydessä *[[Warcraft (pelisarja)|Warcraft III:ssä]]* ja *[[Counter-Strike: Global Offensive]]ssa*. Tapahtumaan osallistui kilpailijoita 24 eri maasta Euroopassa, ja sen palkinto oli 160&nbsp;000 euroa.

## Katso myös
* Counter-Striken major-turnaukset

## Lähteet
Triathlon kesäolympialaisissa 2024

**[[Triathlon]]issa** kilpailtiin **[[Kesäolympialaiset 2024|Pariisin 2024 kesäolympialaisissa]]** 7. kertaa. Kilpailut käytiin 31. heinäkuuta – 5. elokuuta Pont d’Iénassa. Triathlonkilpailuformaatti olympialaisissa sekä naisten että miesten lajeissa koostui 1&nbsp;500 metrin uinnista, 40 kilometrin pyöräilystä ja 10 kilometrin juoksusta.

Tokion 2020 olympialaisissa nähtiin ensimmäistä kertaa miesten ja naisten henkilökohtaisten tapahtumien lisäksi uusi tapahtuma – sekaviesti. Kahden miehen ja kahden naisen joukkueet kilpailevat lyhyen radan triathlonissa, joka on nopeatempoinen ja arvaamaton formaatti.

## Mitaliyhteenveto

## Mitalitaulukko

## Lähteet
Sagenen kirkko

**Sagenen kirkko** () on Oslossa Sagenen kaupunginosassa sijaitseva uusgoottilainen tiilikirkko. Se valmistui vuonna 1891 ja sen suunnitteli arkkitehti Christian Fürst.
## Lähteet

## Aiheesta muualla
Augustin

**Augustin** on miehen etunimi. Se on syntynyt lyhentymänä latinalaisesta nimestä Augustinus, joka taas on alkuperältään diminutiivimuoto *kunnianarvoisaa* tarkoittavasta nimestä Augustus.

Augustin esiintyy myös sukunimenä. Myös englantilainen sukunimi Austin on syntynyt Augustin-nimen lyhentymänä.

Nimi Augustin on 1700-luvulla muutamana vuotena esiintynyt myös suomalaisessa almanakassa, 28. elokuuta. Päivä on vanhastaan kirkkoisä Augustinuksen muistopäivä, ja nimi Augustinus esiintyikin tällä päivällä 1700-luvulta vuoteen 1928 saakka, muutaman kerran kuitenkin lyhentyneenä muotoon Augustin.

Suomessa nimi Augustin on 1900-luvun alusta elokuuhun 2023 mennessä annettu noin 140 henkilölle.

## Tunnettuja Augustineja

### Augustin sukunimenä

* Jean-Kévin Augustin (s. 1997), ranskalainen jalkapalloilija
* Katrin Wagner-Augustin (s. 1977), saksalainen ratameloja ja olympiavoittaja
* Liane Augustin (1927–1978), sakslalais-itävaltalainen laulaja ja näyttelijä
* Ludovic Augustin (s. 1902), haitilainen ampuja
* Maria Augustin (1749–1803), suomalainen kauppias ja laivanvarustaja
* Marx Augustin (1643–1685), itävaltalainen musikantti ja balladilaulaja, perimätiedon mukaan laulun *[[O du lieber Augustin]]* kirjoittaja
* Virpi Augustin (1942–2025), suomalainen oopperalaulaja

### Augustin etunimenä

* Augustin Barié (1883–1915), ranskalainen urkuri ja säveltäjä
* Augustin Bea (1881–1968), saksalainen pappi ja jesuiitta
* Augustin Louis Cauchy (1789–1857), ranskalainen matemaatikko
* Augustin Dubail (1851–1934), ranskalainen kenraali
* Augustin Ehrensvärd (1710–1772), ruotsalainen kreivi ja sotamarsalkka, Suomenlinnan ja Svartholman rakennustöiden johtaja
* Augustin Fataki Alueke (1912–1999), kinshansankongolainen katolinen arkkipiispa
* Augustin Jean Fresnel (1788–1827), ranskalainen insinööri ja optiikan tutkija
* Augustín Malár (1894–1945), slovakialainen kenraali
* Augustin Mannerheim (1915–2011), ruotsalainen vapaaherra, metsänhoitaja ja kirjailija
* Augustin Misago (1943–2012), ruandalainen kansanmurhaan osallistunut katolinen piispa
* Augustin Pyramus de Candolle (1778–1841), ranskalais-sveitsiläinen kasvi- ja sienitieteilijä
* Augustin Sagna (1920–2012), senegalilainen katolinen piispa
* Augustin Theiner (1804–1874), saksalainen katolinen teologi ja kirkkohistorian tutkija
* Augustin Traoré (s. 1955), malilainen katolinen piispa

## Lähteet
Christian Fürst

**Christian Fürst** (15. huhtikuuta 1860 Kristiania – 9. tammikuuta 1910 Kristiania) oli norjalainen arkkitehti. Hän opiskeli Kristianian teknillisessä koulussa sekä Berliinin teknillisessä yliopistossa. Fürstin tunnetuimpiin töihin kuuluvat Sagenen kirkko Oslossa ja Arendalin kirkko. Oslon lisäksi hän suunnitteli rakennuksia Kristiansandiin ja Ålesundiin, joita jälleenrakennettiin kaupunkipalojen jäljiltä.

## Töitä

Arendal Trefoldighetskirke.JPG|Arendalin kirkko (1888)
Sagene kirke2.JPG|Sagenen kirkko (1891)

## Lähteet

## Aiheesta muualla
Zanni

**Zanni** () on commedia dell'arten palvelijahahmo. Nimityksen taustalla on luultavasti Bergamon seudulla yleisen Giovanni-nimen deminutiivi. Zanni-hahmot syntyivät alun perin 1400-luvun jälkipuoliskolla Pojoen laakson teatteriseurueissa. Hahmot kuvasivat tietämättömiä ja köyhiä talonpoikia tai kantajia, jotka olivat kotoisin Bergamon maaseudulta. Bergamossa Giovanni-nimi viittasi miespalvelijoihin. 1500-luvun jälkipuoliskolla zanni-hahmot siirtyivät commedia dell'arten esityksiin.  Käsite Dei zanni eli zannit viittasi myös improvisaatioteatteriin itseensä eli commedia dell'arteeen.

Commedia dell'artessa zannit esitettiin rahvaanomaisina, huvittavina, juonittelevina ja riettaina hahmoina. Heillä oli toisaalta käytännöllistä maalaisjärkeä, huumorintajua ja juonikkuutta, toisaalta taas taipumusta riidanhaluun, kateuteen, kostonhimoon ja petollisuuteen. Zannien rooliasuun kuului puusta veistetty tai nahasta valmistettu puolimaski, johon oli liimattu hiukset ja parta, löysä pusero, vyötäröltä nyöritetyt leveät housut sekä leveä tai korkea kartiomainen hattu, johon oli kiinnitetty pitkät höyhenet. Vasemmalla kyljellä roikkui usein pussi, myöhemmin lyhyt keppi.

Zannit käynnistivät näytelmän toiminnan ja huvittivat yleisöä hupsujen toimiensa (*lazzi*) sekä ajankohtaisten sutkausten ja käytännön pilojen (*burle*) avulla. Heidän pilkkansa kohdistui yleensä omahyväisiin, ylpeisiin ja mahtaileviin henkilöihin. Zannit olivat myös tunnettuja akrobaattisista taidoistaan. Joissakin teatteriesityksissä oli ainoastaan yksi zanni, toisissa taas kaksi tai jopa neljä. Usein kaksi zannia näytteli vastakkaisia rooleja, joista ensimmäinen oli ovela ja taitava, toinen taas kömpelö hölmö. Zannien päähahmoa kutsuttiin usein yksinkertaisesti Zanniksi, kun taas hänen kumppaneillaan oli erilaisia nimiä kuten Scapin, Scaramouche, Pedrolino, Harlekiini tai Pulcinella. Näistä kehittyi sittemmin omia itsenäisiä hahmojaan.

## Lähteet
Saint Privat en Périgord

**Saint Privat en Périgord** on kunta Lounais-Ranskassa Dordognen departementissa Uuden-Akvitanian alueella. Se sijaitsee noin 48 kilometriä Périgueux’n kaupungista länteen.

Kunta muodostettiin 1. tammikuuta 2017, jolloin kolme kuntaa Festalemps, Saint-Antoine-Cumond ja Saint-Privat-des-Prés yhdistyivät.

Kunnan alueella on kolme historialliseksi monumentiksi luetteloitua kirkkoa. Festalempsin kylässä on 1100-luvulta peräisin oleva romaaninen Saint-Martinin kirkko. Saint-Antoine-Cumondin kylässä oleva Saint-Pierre-ès-Liensin kirkko on myös 1100-luvulta. Kirkko on linnoitettu ja se on hieno esimerkki romaanisesta arkkitehtuurista. Saint-Privat-des-Présin kylässä oleva Saint-Privatin kirkko on myös linnoitettu. Sen saintongeaisilainen julkisivu portaaleineen on 1100-luvulta.

Saint-Antoine-Cumondin kylässä oleva linna Château de Cumond on rakennettu 1700-luvulla. Linnan paikalla oli sitä ennen keskiaikainen talo. 


Tiedosto:Festalemps, l'église.jpg|Saint-Martinin kirkko
Tiedosto:Cumond eg1.JPG|Saint-Pierre-ès-Liensin kirkko
Tiedosto:Stprivatpr eg2.JPG|Saint-Privatin kirkko
Tiedosto:Cumond, le château.jpg|Château de Cumond


## Lähteet

## Aiheesta muualla
Teuvan uimahalli

**Teuvan uimahalli** on Teuvalla osoitteessa Rivakantie 8 sijaitseva uimahalli. Uimahallissa on kuntouinnin lisäksi mahdollisuus harrastaa vesijuoksua, vesijumppaa ja vesinyrkkeilyä. Uimahallin yhteydessä on myös kuntosali. 

Vuoden 2023 tammikuussa Teuva tarjosi väliaikaisesti ilmaiset mahdollisuudet uimahallin palveluiden käyttöön sen henkilökunnalle. 

## Lähteet
Muistomitali inhimillisestä auliudesta

**Muistomitali inhimillisestä auliudesta** (**Pro Benignitate Humana**, PBH) on Pohjoismaissa Suomen hyväksi sodan aikana tehdystä työstä jaettu muistomitali. Tasavallan presidentti C. G. E. Mannerheim hyväksyi muistomitalin jakoa koskevan tasavallan presidentin asetuksen 1. kesäkuuta 1945. Ensimmäiset muistomitalit jaettiin Ruotsiin, Tanskaan ja Yhdysvaltoihin.

Mitalin saajat olivat vastaanottaneet sotalapsia tai tehneet Suomea tukevaa työtä talvi- ja jatkosodan aikana tai jälkeen. Ruotsiin on jaettu 4&nbsp;200 mitalia ja Suomeen 800. Mitalin jako Suomen kansalaisille päättyi vuonna 1952 ja vielä seuravana vuonna joitakin mitaleja jaettiin ulkomaille. Tasavallan presidentti Mauno Koivisto myönsi poikkeuksellisesti vuonna 1986 kuusi Pro Benignitate Humana -mitalia sekä vielä vuonna 1988 yhden mitalin. Erityisesti huomiota saivat pitkäaikaisesta humanitaarisesta avustustyöstä Veikko ja Lahja Hurstille myönnetyt mitalit.

Suomen kunniamerkkien keskinäisessä järjestyksessä Muistomitali inhimillisestä auliudesta sijoittuu Suomen Punaisen Ristin hopeisen ansiomitalin ja Suomen Punaisen Ristin pronssisen ansiomitalin väliin.

## Lähteet
Knife Girl

**Knife Girl** eli Lili Aslo (s. 2000) on suomalainen musiikintekijä, tuottaja ja popmuusikko. Aslon musiikissa kuuluu vaikutteita monesta eri musiikkityylistä kuten elektronisesta popista, bedroom popista, indie rockista ja hyperpopista. Suosikkituottajikseen Aslo itse on nimennyt Sophien ja A.G. Cookin, mikä kuuluu etenkin CUM-albumilla (2023).

Aslo aloitti musiikin tekemisen varhaisteini-ikäisenä vuonna 2013, kun hän alkoi julkaista musiikkia Soundcloud-palveluun. Tällä hetkellä Knife Girlin Soundcloud-tilillä on 171 kappaletta, ja artistilla on yli 12 miljoonaa kuulijaa ympäri maailmaa.

## Ura
Aslo aloitti uransa varhaisteininä taiteilijanimellä olli. Ura sai alkunsa, kun Also kertoi luokkakavereillensa olevansa DJ, koska se kuulosti hänen mielestään siistiltä. Valhe alkoi ahdistaa Asloa sen verran, että hän päätti oikeasti opetella musiikin tekemistä ja julkaista sitä Soundcloudiin. Kasvavan kuuntelijamäärän kannustamana Aslo jatkoi musiikin tekemistä. 

Vuodesta 2020 lähtien Aslo on ollut pop-diiva Knife Girl. Aslo sai levytyssopimuksen ja julkaisi debyytti-EP:nsä vuonna 2021. Ensimmäinen albumi *Uniform* ilmestyi 2022. Varhainen tuotanto on enimmäkseen Aslon yksin esittämää, mutta albumilla ja siitä irrotetuilla singleillä kuullaan myös yhtyesoittoa. Knife Girl julkaisi vuonna 2023 singlet "Estrogen" ja "Fragile" tulevalta CUM-albumiltaan.

## Musiikin teemat
Taiteilijapersoona Knife Girl on itsevarma ja vahva ”girlboss”, jonka musiikin on tarkoitus tanssittaa. Aslo on transsukupuolinen nainen, ja on käsitellyt hahmon ja musiikin kautta myös naiseutta. CUM -albumi (2023) käsittelee muutoksia sukupuolessa ja seksuaalisuudessa hormonihoitojen myötä. Aslo tuo musiikissaan esille sekä sukupuolieuforiaa, iloa omasta sukupuolesta, että pelkoa joutua viharikoksen kohteeksi. Syvällisistä teemoista huolimatta albumi on tyylillisesti tanssittavaa poppia. Myös albumin nimi CUM on tarkoituksellisesti sekä provosoiva että tunnelmaa keventävä valinta.

CUM 2 on artistin mukaan aiemman albumin ”jälkihehkua” (*afterglow*), ja artistin tapa tuoda tämä teemallinen kokonaisuus päätökseen.

## Diskografia

### EP:t
* Bye, 2015
* Have Yourself a Merry Little Christmas, 2018
* Little Death, 2018
* Metro, 2021
* Oona, 2021

### Albumit
* Uniform, 2022
* CUM, 2023
* CUM 2, 2025

## Tunnustukset
Knife Girl on ollut palkintoehdokkaana Indie Awards-kilpailussa sekä vuoden 2023 Emma-gaalassa kriitikoiden valinta-osiossa. Knife Girl oli myös osa YleX:n Läpimurto-listausta vuonna 2022 sekä Impalan ”Artists to watch” -listausta vuonna 2023.

## Lähteet

## Aiheesta muualla
* Knife Girl *Soliti*
Koror (saari)

**Koror** on Karoliinien saaristoon kuuluva saari, joka kuuluu Palaun valtioon. Saarella sijaitsee Kororin kaupunki, joka oli Palaun pääkaupunki vuoteen 2006 saakka.

## Maantiede ja geologia
Kororin saaren pinta-ala on 8 km2 ja sen korkein kohta on noin 140 metriä merenpinnan yläpuolella.

Saaren kallioperä on osittain korallipitoista kalkkikiveä ja osittain tulivuoritoiminnan synnyttämää.

## Liikenne
Kororin saari on yhdistetty sillalla Babelthuapiin ja silta on tärkeä maan liikenteelle, tietoliikenneyhteyksille sekä vedenjakelulle. Betonirakenteinen silta rakennettiin vuonna 1977, mutta se romahti vuonna 1996. Sen jälkeen paikalla oli ponttoonisilta, kunnes uusi riippusilta valmistui vuonna 2002.

## Lähteet

## Aiheesta muualla